CELEX: C2004/217/10
Language: da
Date: 2004-08-28 00:00:00
Title: Domstolens dom (Femte Afdeling) af 22. juni 2004 i sag C-155/03, Kommissionen for De Europæiske Fællesskaber mod Den Franske Republik (Traktatbrud — direktiv 2000/70/EF — medicinsk udstyr, som indeholder stabile produkter af humant blod eller plasma — manglende gennemførelse)

28.8.2004   
            
            
               DA
            
            
               Den Europæiske Unions Tidende
            
            
               C 217/6
            
         
      DOMSTOLENS DOM
   
   (Femte Afdeling)
   af 22. juni 2004
   i sag C-155/03, Kommissionen for De Europæiske Fællesskaber mod Den Franske Republik (1)
   
   (Traktatbrud - direktiv 2000/70/EF - medicinsk udstyr, som indeholder stabile produkter af humant blod eller plasma - manglende gennemførelse)
   (2004/C 217/10)
   Processprog: fransk
   I sag C-155/03, Kommissionen for De Europæiske Fællesskaber (befuldmægtigede: B. Stromsky og R. Amorosi) mod Den Franske Republik (befuldmægtigede: G. de Bergues og C. Bergeot-Nunes), hvori der er nedlagt påstand om, at det fastslås, at Den Franske Republik har tilsidesat sine forpligtelser i henhold til Europa-Parlamentets og Rådets direktiv 2000/70/EF af 16. november 2000 om ændring af Rådets direktiv 93/42/EØF for så vidt angår medicinsk udstyr, som indeholder stabile produkter af humant blod eller plasma (EFT L 313, s. 22), da den ikke har vedtaget de love og administrative bestemmelser, som er nødvendige for at efterkomme direktivet, eller i hvert fald ikke har givet Kommissionen meddelelse om disse bestemmelser, har Domstolen (Femte Afdeling), sammensat af afdelingsformanden, C. Gulmann, samt dommerne A. La Pergola (refererende dommer) og S. von Bahr; generaladvokat: D. Ruiz-Jarabo Colomer; justitssekretær: R. Grass, den 22. juni 2004 afsagt dom, hvis konklusion lyder således:
   
               1)
            
            
               Den Franske Republik har tilsidesat sine forpligtelser i henhold til artikel 2 i Europa-Parlamentets og Rådets direktiv 2000/70/EF af 16. november 2000 om ændring af Rådets direktiv 93/42/EØF for så vidt angår medicinsk udstyr, som indeholder stabile produkter af humant blod eller plasma, da den ikke har udstedt de love og administrative bestemmelser, som er nødvendige for at efterkomme direktivet.
            
         
               2)
            
            
               Den Franske Republik betaler sagens omkostninger.
            
         
      (1)  EFT C 171 af 19.7.2003.